Sulmuesi i Parisit ishte i lindur ne Çeçeni
Prindërit e sulmuesit janë marrë në paraburgim nga policia franceze për t’u marrë në pyetje.
Autori i sulmit me thikë dje në Paris, ku mbeti i vrarë një person dhe u plagosën katër të tjerë, ishte me origjinë nga Çeçenia. Policia franceze e ka identifikuar autorin e sulmit vetëm me emër dhe inicialin e mbiemrit, si 20 vjeçari Khamzat A., i cili është vendosur në moshë të vogël në Francë, pas emigrimit të familjes dhe është rritur në Strasburg, qytet me komunitet të madh refugjatësh çeçenë. Autoritetet franceze thanë se përgjegjësi për sulmin vdekjeprurës me thikë në qendër të Parisit, është një shtetas francez i lindur në Çeçeni, dhe se kishte qenë në listën e vëzhgimit të personave të dyshuar si ekstremistë. Policia franceze ka ndaluar prindërit e tij për t'i marrë në pyetje. Burimet thanë se Khamzat ishte në të dyja listat kryesore të Francës për individë të dyshuar për pikëpamje radikale – e ashtuquajtura “Dosja S”, si dhe në Listën për Parandalimin e Radikalizmit Terrorist (FSPRT). Por një burim i afërt me hetimin tha se Khamzat nuk konsiderohej si një objektiv prioritar . Hetuesit e antiterrorizmit po punojnë për të zbuluar nëse ai veproi vetëm ose nëse kishte patur ndihmë. Khamzati vrau një 29-vjeçar dhe plagosi katër të tjerë, para se të qëllohej me armë zjarri nga policia. Ministri i Brendshëm francez, Gerard Collomb, tha sot se katër të plagosurit janë jashtë rrezikut për jetën. tha ministri i brendshëm francez. Dëshmitarët kanë njoftuar se e dëgjuan sulmuesin duke thirrur “Allahu Akbar”, shprehjen në arabisht që do të thotë “Zoti është i madh”. Grupi ekstremist Shtetit Islamik mori përgjegjësi për sulmin. Policia e Parisit ka shkruar në Twitter se sulmi ndodhi në distriktin e 2-të të kryeqytetit francez, i cili shpesh është i mbushur me njerëz që shkojnë drejt Operas Garnier dhe restoranteve lokale. Jonathan tha se po punonte në një restorant pranë skenës së ngjarjes: Parisi ka qenë në gjendje gatishmërie të lartë, pas një seri sulmesh terroriste që kanë tronditur Francën gjatë tre viteve të fundit.